Document ID: 32009R1118

KOMISSION ASETUS (EY) N:o 1118/2009,
annettu 20 päivänä marraskuuta 2009,
eläinten terveysvaatimuksista tuotaessa tiettyjä lintuja yhteisöön sekä lintujen tuontiin liittyvistä karanteenivaatimuksista annetun asetuksen (EY) N:o 318/2007 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 10 artiklan 4 kohdan ensimmäisen alakohdan,
sekä katsoo seuraavaa:
(1)
Komission asetuksessa (EY) N:o 318/2007 (2) vahvistetaan eläinten terveysvaatimukset tuotaessa tiettyjä muita kuin siipikarjaan kuuluvia lintuja yhteisöön sekä tällaisiin lintuihin tuonnin jälkeen sovellettavat karanteenivaatimukset.
(2)
Asetuksen (EY) N:o 318/2007 6 artiklassa edellytetään, että jäsenvaltiot toimittavat komissiolle ja toisille jäsenvaltioille tiedoksi luettelon alueellaan sijaitsevien hyväksyttyjen karanteenitilojen tai -asemien hyväksyntänumeroista. Asetuksen liitteessä V vahvistetaan luettelo hyväksytyistä karanteenitiloista ja -asemista.
(3)
Itävalta on tarkastanut hyväksytyt karanteenitilansa ja -asemansa ja toimittanut komissiolle niistä päivitetyn luettelon. Sen vuoksi asetuksen (EY) N:o 318/2007 liitteessä V olevaa luetteloa hyväksytyistä karanteenitiloista ja -asemista olisi muutettava.
(4)
Sen vuoksi asetusta (EY) N:o 318/2007 olisi muutettava.
(5)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (EY) N:o 318/2007 liitteessä V oleva Itävaltaa koskeva seuraava kohta:
”AT
Itävalta
AT-3-HO-Q-1”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 2009.

Labels: 5
20
3
6
18